Viliella d'Ebro

Este articlo tracta sobre Viliella d'Ebro. Pa atros emplegos de lo toponimo Viliella se veiga Viliella.

Viliella d'Ebro (Velilla de Ebro en castellano) ye una villa y municipio de la provincia de Zaragoza, situau en la comarca de la Ribera Baixa d'Ebro. La suya población ye de 215 habitants (2018), en una superficie de 59,8 km² y una densidat de población de 3,76 hab/km².

 Cheografía 
Viliella d'Ebro ye situada en la marguin ezquierda u norte d'Ebro, a piet de lo cabezo de Purburel.

 Mugas 
Lo termin municipal de Viliella d'Ebro muga con Quinto, Exelsa, Sastago, Alforc, La Zaida y con un enclau de lo termin de Belchit dito El Real.

 Exelsa Exelsa  Exelsa Quinto 50px Sastago Belchit, La Zaida Alforc, Sastago Sastago

 Historia 
Estió una de las primeras colonias romanas de la Val d'Ebro, Lepida Celsa, en lo sieglo I aC. Bi ha un chacimiento romano y museu explicativo.

En la Edat Meya bi heba un peache, nombrau en las actas de lo proceso de corz d'Alcanyiz de 1436, a on figura lo texto Capbreu del peage que se culle en el lugar de Viliella, rivera de Ebro, e en sus terminos, assi por tierra como por agua e no en otra part, de otras cosas.

 Toponimia 
Lo toponimo deriva de lo latín VILLA, con una simplificación de la -LL- cheminada latina que ye regular pa esta palabra en catalán y en occitán. Seguntes José Luis Gutiérrez Cebrecos, los toponimos Velilla de Castiella u Villela de Burgos, que provienen de lo latín Villella, s'explican porque la forma teorica Villilla, documentada en Castiella en 1153, ye poco eufonica y se simplificó cambiando fonemas, fendo una disimilación de -ll- por -l-.

Entre las primeras citas d'iste lugar baixo-riberano tenemos la Bula d'Hadrián IV, un texto latín de 1158 con toponimos latinizaus, en lo cual ixe Papa confirmó a lo bispe de Zaragoza la posesión de las ilesias de la diocesi, y confirma las mugas de lo bispato d'acuerdo con las que fació lo rei visigodo Wamba:


En los documentos de l'Archivo de lo Pilar bi ha una mención prou segura a Viliella de 1141:
 (1141)

En ixos documentos bi ha atras citas a una Viliella (1176, 1192), en toz los casos con lo nombre latinizau (Petro de Uilella, Bilela u Bilella), pero no podemos saber si se refiere a Viliella d'Ebro u a unatra Viliella de lo termin de Zaragoza cerca de Sant Per de Cortada, Pastriz, Movera u Las Mamblas.

En un documento de la Orden de Cistels de 1285 relativo a lo Monesterio de Rueda y Zaila podemos leyer Villiella:

En lo libro Fuentes Historicas Aragonesas ye una referencia a Villiella:

En lo fogache de 1405 ordenau en las Corz de Maella de 1404 Villiela.

Leyemos Villiella cuan en 1409 Benedet XIII concede la gracia de lo quinto decimero a la fabrica de la Seu de lo Salvador de Zaragoza y lo aplican en 1412:

En las Actas de lo proceso de Corz d'Alcanyiz de 1436 escriben Viliella, rivera de Ebro:

En lo libro Bibliografía Aragonesa del S XVI ye una referencia Viliella:

En 1582 lo nombre ya ye castellanizau, pero encara bi ha una forma documentada diferent de l'actual:

En lo sieglo XVII, cuan l'astronomo portugués João Batista Labanha recorrió la Ribera d'Ebro y los Monegros pa fer un mapa que lo reino li heba encargau escribe:

En 1704 se troba la forma Vililla:

Bi ha bel microtoponimo con components aragoneses: Leja de río, Lejas (referiu a los terrenos que deixa lo río, lexas en lenguache medieval). Juan Antonio Frago Gracia: Toponimia navarroaragonesa del Ebro (V) yermos y pastizales. Archivo de Filología Aragonesa, nº XXXVIII. 1986. pp. 105-107. Bi ha un mont con 226 m dito Lebatas que deriva de lo latín GLEBATA.

Ye intresant lo microtoponimo Valpodrida, entre Exelsa y Viliella d'Ebro, que se troba tamién en textos de la Documentación medieval de la Corte del Justicia de Ganaderos de Zaragoza:

 Demografía 

 Administración 
 Reparto de concellers 
Eleccions municipalshttps://web.archive.org/web/20110105133451/http://portal.aragob.es/archelec/index.jsp Partiu 1979 1983 1987 1991 1995 1999 2003 2007 2011 Partido Aragonés - 4 4 4 5 4 1 4 6 Partido de los Socialistas de Aragón 3 3 3 3 2 3 4 3 1 Unión de Centro Democrático 4 - - - - - - - - Total 7 7 7 7 7 7 5 7 7

 Alcaldes 
 Lista d'alcaldes Lechislatura Nombre Partiu politico1979–1983Fernando Tella Rozas UCD1983–1987  1987–1991  1991–1995  1995–1999  1999–2003  2003–2007  2007–2011 María Rosario Gómez Puyoles Partido Aragonés2011–2015 María Rosario Gómez Puyoles Partido Aragonés2015–2019María Rosario Gómez PuyolesPartido Aragonés2019–2023  2023–2027 Maria Rosario Gomez Puyoles  Consulta el listado de alcaldes que han sido proclamados en Aragón en Heraldo de Aragón PAR

 Molimentos 
 Ermita de Sant Nicolau de Bari: ye en lo centro de l'antiga ciudat romana y seguntes a tradición ye construita en lo mesmo puesto que lo templo de Diana. Ye esta ermita a on que yera la Campana de Viliella dica lo Sieglo XIX. Esta campana yera famosa por estar agorera y anunciar desastres como la Batalla de Ponza.

Encara se deciba de Sant Nicolau cuan en 1564 ya yera oficial lo castellano en lo Reino d'Aragón:

 Fiestas 
 Virchen de lo Rosario, primer domingo d'agosto.
 Sant Nicolau de Bari (con un dance) 5-8 d'aviento.

 Vinclos externos 
.

 Referencias 

 Bibliografía 
 Tomás Domingo Pérez, Maria Rosa Gutiérrez Iglesias. La gracia del quinto diezmero concedida en el año 1409 a la fábrica de la Seo por Benedicto XIII y su primera ejecución en 1412. Aragón en la Edad Media, nº 14-15, 1, 1999.
 Luís Rubio: Los Documentos del Pilar. Archivo de Filología Aragonesa. nº XVI-XVII. 1965-1966.

*